91 
nærmere Undersøgelse viste det sig, at dette skyldtes, at Sandskornene 
eller Smaastenene her ere klistrede sammen. Jeg formoder, at det 
er det samme harpixlignende Stof, som hos monilicornis , da jeg i 
én Rede, ved Indgangen, fandt denne lukket med en sprød „Harpix“- 
klump. I Reglen nøjes den dog med, lidt indenfor Aabningen, at 
fylde en Strækning op med Jord og Grus, en enkelt Gang ogsaa 
med noget Marvsmuld, afgnavet lige udenfor Stedet. Cellerne for¬ 
synes med smaa, vingeløse Bladlus. 
Larven er usædvanlig slank og ligger lige udstrakt. Den 
minder i meget om Pemphredon unicolor s, men er mere ens bred, 
Rygfolderne staa stærkere frem, Hovedet er paafaldende lille, lige¬ 
som siddende paa en tynd Hals. Farven varierer lysere og mørkere 
eftør Foderets Mængde. Der er en kjendelig Forskjel mellem de 
inderste og yderste Larver i samme Rede. De første ere rødlige, 
de sidste, der ofte tillige ere mindre, ere hvidlige. Dette er ikke 
begrundet i Kjønsforskjel, som jeg først troede, men beror kun paa 
Mængden af den fortærede Føde, og denne aftager lienimod Ud¬ 
gangen. De yderste Larver blive undertiden ganske smaa. Ogsaa 
her ere Hannerne talrigst og ligge udenfor Hunnerne. 
Puppen har fine Torne langs Randen af 2.-5. Bagkrops¬ 
segment; den mangler alle Sidetorne og ender med en lang Spids. 
Hoved og Bryst ere glatte, uden Tappe; kun Panden bærer, neden¬ 
for Biøjnene, naar man betragter Hovedet fra oven, nogle smaa 
vorteagtige Udvæxter, der ere noget forskjellige hos de enkelte 
Arter og hos denne kun bestaar af 2. Den er gullig og skinnende 
blank. Lige efter Forpupningen er Bagkroppen meget bredt fæstet 
til Thorax og noget nedtrykt, med store Sidefolder, Hovedet af en 
næsten rund Skiveform. Snart ændres dog dette Udseeende, idet Bag¬ 
kroppen bliver trind og ved Grunden smallere, Sidefolderne forsvinde, 
og Hovedet antager en hel anden Fa 9 on: bredt fortil, smalt bagtil. 
Spindet minder ganske om Psen' s, idet Larven kun faar 
spundet en rødlig Kalot, undertiden med en fin Fortsættelse som et 
hvidt Spind ned ad Siderne. Exkrementerne udtømmes tilsidst 
ligesom hos Psen. 
